
Iepirkuma LVC 2026/66/AC
piegādātājiem


Par iepirkuma LVC 2026/66/AC nolikumu
iepirkuma 1.daļā “Braslas tilta autoceļa V127 Dravnieki – Kaijas – Straupe – Līgatne km 20.26 būvprojekta izstrāde un autoruzraudzība”

 1. Jautājums
Kāds minimālais materiālu pārbaužu un konstrukciju apsekošanas apjoms jāparedz (urbumi, betona stiprība, karbonizācija/hlorīdi, stiegrojuma korozija, ģeometrija), un vai piekļuves līdzekļi apsekošanai “rokas stiepiena” attālumā jānodrošina Izpildītājam?
Atbilde uz 1. jautājumu 
Skaidrojam, ka uzmērīšanas un izpētes darbu koncepts aprakstīts iepirkuma LVC 2026/66/AC nolikuma 4.pielikuma “Projektēšanas uzdevums” (turpmāk - PU) punktā 3.2.5 un tā apakšpunktos. Ierasti tiltu būvprojektos tiek veikti betona konstrukciju stiprības un karbonizācijas mērījumi. Konstrukciju apsekošanai nepieciešamo inventāru nodrošina Izpildītājs.
2. Jautājums
Vai ģeotehniskā izpēte jāveic tikai ceļu daļai, kā norādīts finanšu veidnē, vai arī tilta balstiem/pamatiem? Lūdzam norādīt minimālo izstrādņu, lauka darbu un laboratorijas pārbaužu apjomu.
Atbilde uz 2. jautājumu 
Skaidrojam, ka ģeotehniskās izpētes darbi obligāti jāveic jaunu tiltu izstrādes būvprojektos, bet tiltu pārbūves būvprojektos tie nav obligāti. Līdz ar to šī iepirkuma kontekstā ģeotehniskā izpēte būvkonstrukciju daļai jāveic būvprojektam “Otaņķes tilts autoceļa P113 Grobiņa – Bārta - Rucava 13,58 km”, bet būvprojektam “Braslas tilts autoceļa V127 Dravnieki-Kaijas-Straupe-Līgatne km 20,26” ģeotehniskā izpēte jāveic tikai Ceļu daļai, kuras ietvaros plānots izbūvēt gājēju -velosipēdistu infrastruktūru posmā no Straupes pamatskolas līdz esošajai infrastruktūrai pie autoceļa A3. Ģeotehniskās izpētes apjoms un izpētes dziļums atbilstoši PU punktā 4.13. noteiktajam. 
3. Jautājums
Vai Pasūtītājam ir pieejami aktuāli tehniskie noteikumi un inženiertīklu dati? Vai pašlaik ir zināma kāda elektroapgādes, elektronisko sakaru, gāzes, ūdensapgādes, kanalizācijas vai cita tīkla pārbūve/aizsardzība, kas jāiekļauj būvprojektā?
Atbilde uz 3. jautājumu 
Pasūtītājs šiem būvprojektiem nav veicis nevienu tehnisko noteikumu pieprasījumu, tie jāpieprasa Izpildītājam. Publiskā informācija par esošajām komunikācijām un inženiertīkliem pieejama vietnē https://www.kadastrs.lv/. Būvprojekta “Braslas tilts autoceļa V127 Dravnieki – Kaijas - Straupe-Līgatne km 20,26” jāparedz jaunās gājēju - velosipēdistu infrastruktūras apgaismojums.
 4. Jautājums
Vai ceļu drošības audits ir obligāts? Ja jā, lūdzam norādīt audita stadijas un to, vai auditu pasūta un apmaksā Pasūtītājs vai projektētājs.   
Atbilde uz 4. jautājumu 
Skaidrojam, ka Ceļu drošības audits nav nepieciešams.

